ddrg/super_eurlex huggingface dataset:
1999/824/EY, Euratom: Neuvoston päätös, tehty 6 päivänä joulukuuta 1999, talous- ja sosiaalikomitean alankomaalaisen jäsenen nimeämisestä



Virallinen lehti nro L 323 , 15/12/1999 s. 0012 - 0012



NEUVOSTON PÄÄTÖS, tehty 6 päivänä joulukuuta 1999, talous- ja sosiaalikomitean alankomaalaisen jäsenen nimeämisestä (1999/824/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 258 artiklan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan, ottaa huomioon talous- ja sosiaalikomitean jäsenten nimeämisestä 21 päivänä syyskuuta 1998 alkavaksi ja 20 päivänä syyskuuta 2002 päättyväksi toimikaudeksi 15 päivänä syyskuuta 1998 tehdyn neuvoston päätöksen(1), sekä katsoo, että edellä mainitussa komiteassa on vapautunut jäsenen paikka A. A. Jaarsman erottua, mikä on annettu neuvostolle tiedoksi 19 päivänä huhtikuuta 1999, ottaa huomioon Alankomaiden hallituksen esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään P. L. H. Geraads talous- ja sosiaalikomitean jäseneksi A. A. Jaarsman tilalle tämän jäljellä olevaksi toimikaudeksi eli 20 päivään syyskuuta 2002. Tehty Brysselissä 6 päivänä joulukuuta 1999. Neuvoston puolesta T. HALONEN Puheenjohtaja (1) EYVL L 257, 19.9.1998, s. 37.
1999/825/EY: Neuvoston päätös, tehty 6 päivänä joulukuuta 1999, alueiden komitean espanjalaisen jäsenen nimeämisestä



Virallinen lehti nro L 323 , 15/12/1999 s. 0013 - 0013



NEUVOSTON PÄÄTÖS, tehty 6 päivänä joulukuuta 1999, alueiden komitean espanjalaisen jäsenen nimeämisestä (1999/825/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut varsinaisen jäsenen paikka José Rodríguez Jordán erottua, mikä on annettu neuvostolle tiedoksi 17. marraskuuta 1999, ottaa huomioon Espanjan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Eduardo Bandrés Moliné alueiden komitean varsinaiseksi jäseneksi José Rodríguez Jordán tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 6 päivänä joulukuuta 1999. Neuvoston puolesta T. HALONEN Puheenjohtaja (1) EYVL L 28, 4.2.1998, s. 19.
1999/819/Euratom: Komission päätös, tehty 16 päivänä marraskuuta 1999, Euroopan atomienergiayhteisön (Euratom) liittymisestä vuonna 1994 tehtyyn ydinturvallisuutta koskevaan yleissopimukseen (tiedoksiannettu numerolla K(1999) 3223)



Virallinen lehti nro L 318 , 11/12/1999 s. 0020 - 0020



KOMISSION PÄÄTÖS, tehty 16 päivänä marraskuuta 1999, Euroopan atomienergiayhteisön (Euratom) liittymisestä vuonna 1994 tehtyyn ydinturvallisuutta koskevaan yleissopimukseen (tiedoksiannettu numerolla K(1999) 3223) (1999/819/Euratom) EUROOPAN YHTEISÖJEN KOMISSIO, joka ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan, ottaa huomioon Euroopan atomienergiayhteisön liittymisestä ydinturvallisuutta koskevaan yleissopimukseen 7 päivänä joulukuuta 1998 tehdyn neuvoston päätöksen, sekä katsoo, että kaikki jäsenvaltiot ovat ydinturvallisuutta koskevan yleissopimuksen sopimuspuolia, ja Euroopan atomienergiayhteisön olisi liityttävä ydinturvallisuutta koskevaan yleissopimukseen, ON PÄÄTTÄNYT SEURAAVAA: 1 artikla Hyväksytään Euroopan atomienergiayhteisön puolesta liittyminen ydinturvallisuutta koskevaan yleissopimukseen. Yleissopimuksen teksti ja Euroopan atomienergiayhteisön yleissopimuksen 30 artiklan 4 kappaleen iii kohdan määräysten mukaisesti antama selitys ovat tämän päätöksen liitteinä. 2 artikla Liittymiskirjat talletetaan yleissopimuksen tallettajana toimivan Kansainvälisen atomienergiajärjestön pääjohtajan huostaan tämän päätöksen tekemistä seuraavana päivänä. Tehty Brysselissä 16 päivänä marraskuuta 1999. Komission puolesta Margot WALLSTRÖM Komission jäsen
1999/838/EY: Komission päätös, tehty 25 päivänä marraskuuta 1999, maito- ja maitotuotealan myynninedistämis- ja mainostoimia koskevien ehdotusten hyväksymisestä asetuksen (EY) N:o 3582/93 mukaisesti (tiedoksiannettu numerolla K(1999) 3879)



Virallinen lehti nro L 325 , 17/12/1999 s. 0059 - 0061



KOMISSION PÄÄTÖS, tehty 25 päivänä marraskuuta 1999, maito- ja maitotuotealan myynninedistämis- ja mainostoimia koskevien ehdotusten hyväksymisestä asetuksen (EY) N:o 3582/93 mukaisesti (tiedoksiannettu numerolla K(1999) 3879) (1999/838/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maidon ja maitotuotteiden kulutuksen edistämisestä yhteisössä sekä maidon ja maitotuotteiden markkinoiden laajentamisesta 30 päivänä kesäkuuta 1992 annetun neuvoston asetuksen (ETY) N:o 2073/92(1), ottaa huomioon maidon ja maitotuotteiden kulutuksen edistämisestä yhteisössä ja markkinoiden laajentamisesta annetun neuvoston asetuksen (ETY) N:o 2073/92 soveltamista koskevista yksityiskohtaisista säännöistä 21 päivänä joulukuuta 1993 annetun komission asetuksen (EY) N:o 3582/93(2), sellaisena kuin se on viimeksi muutettuna asetuksella (EY) N:o 481/1999(3), ja erityisesti sen 5 artiklan 2 kohdan, sekä katsoo seuraavaa: 1) Toimivaltaiset elimet ovat toimittaneet luettelon kaikista saamistaan ehdotuksista sekä kopion ja lausunnon jokaisesta ehdotuksesta asetuksen (EY) N:o 3582/93 5 artiklan 1 kohdan mukaisesti. 2) Maidon ja maitotuotteiden hallintokomitea on tutkinut ehdotuksen neuvoston asetuksen (ETY) N:o 804/68(4) 31 artiklan mukaisesti. 3) On vahvistettava luettelo ehdotuksista, joille voidaan myöntää yhteisön rahoitusta, ON TEHNYT TÄMÄN PÄÄTÖKSEN: 1 artikla Hyväksytään liitteessä oleva luettelo toimivaltaisten elinten asetuksen (EY) N:o 3582/93 5 artiklan 1 kohdan mukaisesti toimittamista hyväksytyistä myynninedistämis- ja mainostoimia koskevista ehdotuksista. 2 artikla Tämä päätös on osoitettu kaikille jäsenvaltioille. Tehty Brysselissä 25 päivänä marraskuuta 1999. Komission puolesta Franz FISCHLER Komission jäsen (1) EYVL L 215, 30.7.1992, s. 67. (2) EYVL L 326, 28.12.1993, s. 23. (3) EYVL L 57, 5.3.1999, s. 8. (4) EYVL L 148, 28.6.1968, s. 13. LIITE Lista myynninedistämisehdotuksista Asetus (EY) N:o 3582/93 - Kampanja 1998/1999 >TAULUKON PAIKKA>
1999/762/EY: Neuvoston päätös, tehty 15 päivänä marraskuuta 1999, yhteisön suu- ja sorkkatautirokotevaraston perustamisesta tehdyn päätöksen 91/666/ETY muuttamisesta



Virallinen lehti nro L 301 , 24/11/1999 s. 0006 - 0007



NEUVOSTON PÄÄTÖS, tehty 15 päivänä marraskuuta 1999, yhteisön suu- ja sorkkatautirokotevaraston perustamisesta tehdyn päätöksen 91/666/ETY muuttamisesta (1999/762/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo seuraavaa: 1) Yhteisön toimenpiteistä suu- ja sorkkataudin torjumiseksi 18 päivänä marraskuuta 1985 annetun neuvoston direktiivin 85/511/ETY(3) 13 artiklan 3 kohdassa säädetään, että kiireellinen rokotus voidaan päättää ottaa käyttöön rajoitetulla alueella silloin, kun viruksen täydellistä tuhoutumista ei pystytä varmistamaan koko karjan teurastuksella. 2) Päätöksellä 91/666/ETY(4) perustettiin yhteisön suu- ja sorkkatautirokotevarastot, jotka perstuvat nopeasti hätätilanteissa rokotteeksi muutettaviin tiivistettyihin inaktivoituihin antigeenikantoihin ja jotka varastoidaan nimettyihin tiloihin. 3) Kyseisen päätöksen tekemisen jälkeen kaksi antigeenipankkia, joiden tehtävänä oli säilyttää osa yhteisön suu- ja sorkkatautiantigeenivarastosta, on sanoutunut irti sopimuksestaan tarjota näitä palveluja yhteisölle. 4) Eri syistä voi olla tarpeen nimetä asianmukaiset tilat yhteisössä, joiden kesken suu- ja sorkkatautiantigeenivarastot voidaan jakaa tai joihin ne voidaan siirtää varastoitaviksi kyseisen päätöksen 3 artiklan 3 kohdan noudattamiseksi. 5) Direktiivin 85/511/ETY 14 artiklan 3 kohdan mukaisesti komission on mahdollisuus ehdottaa neuvostolle yhteisön suu- ja sorkkatautiorokotevarastojen perustamista on päättynyt 1 päivänä huhtikuuta 1991. 6) Päätöstä 91/666/ETY on tarpeen muuttaa erityisesti yhteisön antigeeni- ja rokotepankkien nimeämisessä noudatettavien menettelyjen osalta, jotta voitaisiin viipymättä vastata tarpeeseen jatkaa yhteisön suu- ja sorkkatautiantigeenivarastot eri paikkoihin tai siirtää ne niihin varastoitavaksi, ON TEHNYT TÄMÄN PÄÄTÖKSEN: 1 artikla Muutetaan neuvoston päätöksen 91/666/ETY 3 artiklan 1 kohta seuraavasti: a) poistetaan ensimmäinen ja kolmas luetelmakohta; b) lisätään luetelmakohta seuraavasti: "- mikä tahansa muu laitos, joka nimetään tämän päätöksen 10 artiklassa säädettyä menettelyä noudattaen." 2 artikla Tämä päätös on osoitettu kaikille jäsenvaltioille. Tehty Brysselissä 15 päivänä marraskuuta 1999. Neuvoston puolesta K. HEMILÄ Puheenjohtaja (1) Lausunto annettu 6. lokakuuta 1999 (ei vielä julkaistu virallisessa lehdessä). (2) Lausunto annettu 20. lokakuuta 1999 (ei vielä julkaistu virallisessa lehdessä). (3) EYVL L 315, 26.11.1985, s. 11, direktiivi sellaisena kuin se on viimeksi muutettuna päätöksellä 92/380/ETY (EYVL L 198, 17.7.1992, s. 54). (4) EYVL L 368, 31.12.1991, s. 21.
Päätös nimetyn komission valitsemisesta



Virallinen lehti nro 054 , 25/02/2000 s. 0051 - 0051



Päätös nimetyn komission valitsemisesta b) B5-0064/1999 Keskiviikko 15. syyskuuta 1999 Euroopan parlamentti, joka - ottaa huomioon EY:n perustamissopimuksen 214 artiklan 2 kohdan kolmannen alakohdan, EHTY:n perustamissopimuksen 10 artiklan 2 kohdan kolmannen alakohdan ja Euratomin perustamissopimuksen 127 artiklan 2 kohdan kolmannen alakohdan, - ottaa huomioon työjärjestyksen 32 artiklan 2 kohdan ja 33 artiklan 4 kohdan, - ottaa huomioon Romano Prodin nimeämisen komission puheenjohtajaksi jäsenvaltioiden hallitusten toimesta 24. maaliskuuta 1999, - ottaa huomioon jäsenvaltioiden hallitusten edustajien yhteisellä sopimuksella puheenjohtajaksi nimetyn kanssa 19. heinäkuuta 1999 tekemän päätöksen niiden henkilöiden nimeämisestä, jotka jäsenvaltioiden hallitukset aikovat nimittää Euroopan yhteisöjen komission jäseniksi (C5-0050/1999), - ottaa huomioon komission puheenjohtajaksi nimetyn Romano Prodin 21. heinäkuuta 1999 antaman lausuman komission jäseniksi nimettyjen esittelyn johdosta, - ottaa huomioon komission jäseniksi nimettyjen kuulemistilaisuudet parlamentin asianomaisissa valiokunnissa, - ottaa huomioon poliittisten ryhmien puheenjohtajakokouksen ja komission puheenjohtajaksi nimetyn Romano Prodin 7. syyskuuta 1999 käymät keskustelut, - ottaa huomioon komission puheenjohtajaksi nimetyn 14. syyskuuta 1999 esittelemän nimetyn komission ohjelman, 1. vahvistaa hyväksyvänsä Romano Prodin nimityksen komission puheenjohtajaksi toimikaudesta jäljellä olevaksi ajaksi 22 päivään tammikuuta 2000; 2. hyväksyy komission nimittämisen toimikaudesta jäljellä olevaksi ajaksi 22 päivään tammikuuta 2000; 3. hyväksyy Romano Prodin nimityksen komission puheenjohtajaksi 23 päivänä tammikuuta 2000 alkavaksi ja 22 päivänä tammikuuta 2005 päättyväksi toimikaudeksi; 4. hyväksyy komission nimittämisen 23 päivänä tammikuuta 2000 alkavaksi ja 22 päivänä tammikuuta 2005 päättyväksi toimikaudeksi; 5. kehottaa puhemiestä välittämään tämän päätöksen jäsenvaltioiden hallituksille. --------------------------------------------------
1999/865/EY: Neuvoston päätös, tehty 29 päivänä marraskuuta 1999, Euroopan yhteisön ja Kazakstanin tasavallan hallituksen kirjeenvaihtona tehdyn sopimuksen tekemisestä, jolla perustetaan kaksinkertaisen tarkkailun järjestelmä ilman määrällisiä rajoituksia Euroopan yhteisön ja Euroopan hiili- ja teräsyhteisön perustamissopimusten soveltamisalaan kuuluvien tiettyjen terästuotteiden viennille Kazakstanin tasavallasta Euroopan yhteisöön



Virallinen lehti nro L 342 , 31/12/1999 s. 0037 - 0037



NEUVOSTON PÄÄTÖS, tehty 29 päivänä marraskuuta 1999, Euroopan yhteisön ja Kazakstanin tasavallan hallituksen kirjeenvaihtona tehdyn sopimuksen tekemisestä, jolla perustetaan kaksinkertaisen tarkkailun järjestelmä ilman määrällisiä rajoituksia Euroopan yhteisön ja Euroopan hiili- ja teräsyhteisön perustamissopimusten soveltamisalaan kuuluvien tiettyjen terästuotteiden viennille Kazakstanin tasavallasta Euroopan yhteisöön (1999/865/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: 1) Euroopan yhteisöjen ja niiden jäsenvaltioiden sekä Kazakstanin tasavallan kumppanuus- ja yhteistyösopimus(1) allekirjoitettiin 23 päivänä tammikuuta 1995 ja se tuli voimaan 1 päivänä heinäkuuta 1999. 2) Komissio on saanut päätökseen neuvottelut Euroopan yhteisön ja Kazakstanin tasavallan hallituksen kirjeenvaihtona tehtävästä sopimuksesta, jolla perustetaan kaksinkertaisen tarkkailun järjestelmä ilman määrällisiä rajoituksia EY:n ja EHTY:n perustamissopimusten soveltamisalaan kuuluvien tiettyjen terästuotteiden viennille Kazakstanin tasavallasta Euroopan yhteisöön, ON PÄÄTTÄNYT SEURAAVAA: 1 artikla 1. Hyväksytään yhteisön puolesta Euroopan yhteisön ja Kazakstanin tasavallan hallituksen kirjeenvaihtona tehty sopimus, jolla perustetaan kaksinkertaisen tarkkailun järjestelmä ilman määrällisiä rajoituksia EY:n ja EHTY:n perustamissopimusten soveltamisalaan kuuluvien tiettyjen terästuotteiden viennille Kazakstanin tasavallasta Euroopan yhteisöön. 2. Sopimuksen teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilöt, joilla on valtuudet allekirjoittaa sopimus yhteisöä sitovasti. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 29 päivänä marraskuuta 1999. Neuvoston puolesta Puheenjohtaja S. NIINISTÖ (1) EYVL L 196, 28.7.1999, s. 3.
1999/866/EHTY: Komission päätös 15 päivänä joulukuuta 1999, Euroopan hiili- ja teräsyhteisön ja Kazakstanin tiettyjen terästuotteiden kauppaa koskevan sopimuksen tekemisestä (tiedoksiannettu numerolla K(1999) 4493)



Virallinen lehti nro L 342 , 31/12/1999 s. 0054 - 0054



KOMISSION PÄÄTÖS 15 päivänä joulukuuta 1999, Euroopan hiili- ja teräsyhteisön ja Kazakstanin tiettyjen terästuotteiden kauppaa koskevan sopimuksen tekemisestä (tiedoksiannettu numerolla K(1999) 4493) (1999/866/EHTY) EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan ensimmäisen kohdan, on kuullut neuvoa-antavaa komiteaa asiasta ja saanut neuvoston yksimielisen suostumuksen, sekä katsoo seuraavaa: 1) Komissio aloitti Kazakstanin tasavallan kanssa 7 päivänä lokakuuta 1996 annetun neuvoston päätöksen perusteella neuvottelut, jotka johtivat sopimukseen tiettyjen Euroopan hiili- ja teräsyhteisön soveltamisalaan kuuluvien terästuotteiden kaupasta. 2) Sopimuksessa vahvistetaan määrälliset rajoitukset tiettyjen terästuotteiden luovuttamiseksi vapaaseen liikkeeseen yhteisössä vuosina 2000-2001 osana terästuotteiden kaupan vapauttamista asteittain ja Kazakstanin tasavallan kilpailuedellytysten kehittämistä niin, että määrälliset rajoitukset voidaan poistaa kokonaan, ON PÄÄTTÄNYT SEURAAVAA: 1 artikla 1. Hyväksytään tiettyjen terästuotteiden kaupasta Kazakstanin tasavallan kanssa tehty sopimus Euroopan hiili- ja teräsyhteisön puolesta. 2. Sopimuksen teksti on tämän päätöksen liitteenä(1). 2 artikla Komission puheenjohtajalla on oikeus nimetä henkilöt, joilla on valtuudet allekirjoittaa 1 artiklassa tarkoitettu sopimus Euroopan hiili- ja teräsyhteisöä sitovasti. Tehty Brysselissä 15 päivänä joulukuuta 1999. Komission puolesta Pascal LAMY Komission jäsen (1) Katso tämän virallisen lehden sivu 55.
1999/876/EY: Neuvoston päätös, tehty 21 päivänä joulukuuta 1999, Euroopan yhteisön ja Kiinan kansantasavallan tekstiilituotteiden kauppaa koskevien sopimusten muuttamisesta kirjeenvaihtona tehdyn sopimuksen väliaikaisesta soveltamisesta



Virallinen lehti nro L 345 , 31/12/1999 s. 0001 - 0001



NEUVOSTON PÄÄTÖS, tehty 21 päivänä joulukuuta 1999, Euroopan yhteisön ja Kiinan kansantasavallan tekstiilituotteiden kauppaa koskevien sopimusten muuttamisesta kirjeenvaihtona tehdyn sopimuksen väliaikaisesta soveltamisesta (1999/876/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: 1) Komissio on neuvotellut yhteisön puolesta Euroopan yhteisön ja Kiinan kansantasavallan kirjeenvaihtona tehdyn sopimuksen Euroopan talousyhteisön ja Kiinan kansantasavallan tekstiilituotteiden kauppaa koskevan sopimuksen, sellaisena kuin se on viimeksi muutettuna 20 päivänä marraskuuta 1998 parafoidulla kirjeenvaihtona tehdyllä sopimuksella, ja 19 päivänä tammikuuta 1995 parafoidun Euroopan yhteisön ja Kiinan kansantasavallan MFA-sopimuksen soveltamisalaan kuulumattomien tekstiilituotteiden kauppaa koskevan kahdenvälisen sopimuksen muuttamisesta. 2) Kyseistä kirjeenvaihtona tehtyä sopimusta olisi sovellettava väliaikaisesti 1 päivästä tammikuuta 2000 odotettaessa sen tekemiseksi tarvittavien menettelyjen päätökseen saattamista, jollei Kiinan kansantasavallan sopimuksen vastavuoroisesta väliaikaisesta soveltamisesta muuta johdu, ON PÄÄTTÄNYT SEURAAVAA: 1 artikla Sovelletaan väliaikaisesti Euroopan yhteisön ja Kiinan kansantasavallan Pekingissä 6 päivänä joulukuuta 1999 parafoitua kirjeenvaihtona tehtyä sopimusta Euroopan talousyhteisön ja Kiinan kansantasavallan tekstiilituotteiden kauppaa koskevan sopimuksen, sellaisena kuin se on viimeksi muutettuna 20 päivänä marraskuuta 1999 parafoidulla sopimuksella, ja 19 päivänä tammikuuta 1995 parafoidun Euroopan yhteisön ja Kiinan kansantasavallan MFA-sopimuksen soveltamisalaan kuulumattomien tekstiilituotteiden kauppaa koskevan kahdenvälisen sopimuksen muuttamisesta 1 päivästä tammikuuta 2000 odotettaessa sen virallista tekemistä, jollei Kiinan kansantasavallan kirjeenvaihtona tehdyn sopimuksen vastavuoroisesta väliaikaisesta soveltamisesta muuta johdu. Kirjeenvaihtona tehdyn sopimuksen teksti on tämän päätöksen liitteenä. 2 artikla Tämä päätös julkaistan Euroopan yhteisöjen virallisessa lehdessä. Tehty Brysselissä 21 päivänä joulukuuta 1999. Neuvoston puolesta Puheenjohtaja T. HALONEN
1999/867/EY: Neuvoston päätös, tehty 21 päivänä joulukuuta 1999, Euroopan yhteisön ja tiettyjen kolmansien valtioiden (Armenia, Azerbaidzan, Georgia, Kazakstan, Moldova, Tadzikistan, Turkmenistan ja Uzbekistan) tekstiilituotteiden kauppaa koskevien kirjeenvaihtona tehtyjen sopimusten väliaikaisesta soveltamisesta



Virallinen lehti nro L 343 , 31/12/1999 s. 0001 - 0001



NEUVOSTON PÄÄTÖS, tehty 21 päivänä joulukuuta 1999, Euroopan yhteisön ja tiettyjen kolmansien valtioiden (Armenia, Azerbaidzan, Georgia, Kazakstan, Moldova, Tadzikistan, Turkmenistan ja Uzbekistan) tekstiilituotteiden kauppaa koskevien kirjeenvaihtona tehtyjen sopimusten väliaikaisesta soveltamisesta (1999/867/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: 1) Komissio on yhteisön puolesta neuvotellut kirjeenvaihtona tehdyt sopimukset tekstiilituotteiden kauppaa tiettyjen kolmansien maiden kanssa (Armenia, Azerbaidzan, Georgia, Kazakstan, Moldova, Tadzikistan, Turkmenistan ja Uzbekistan) koskevien voimassa olevien kahdenvälisten sopimusten ja pöytäkirjojen tarkistamisesta ja jatkamisesta. 2) Näitä kirjeenvaihtona tehtyjä sopimuksia olisi sovellettava väliaikaisesti 1 päivästä tammikuuta 2000 edellyttäen, että edellä mainitut maat vastavuoroisesti soveltavat niitä väliaikaisesti, ON TEHNYT TÄMÄN PÄÄTÖKSEN: 1 artikla Tämän päätöksen liitteessä lueteltuja kirjeenvaihtona tehtyjä sopimuksia sovelletaan väliaikaisesti 1 päivästä tammikuuta 2000 siihen asti, kun ne on muodollisesti tehty ja edellyttäen, että kumppanimaat vastavuoroisesti soveltavat niitä väliaikaisesti(1). Sopimusten tekstit ovat tämän päätöksen liitteenä. 2 artikla Tämä päätös julkaistaan Euroopan yhteisöjen virallisessa lehdessä. Se tulee voimaan sitä päivää seuraavana päivänä, jona se julkaistaan virallisessa lehdessä. Tehty Brysselissä 21 päivänä joulukuuta 1999. Neuvoston puolesta Puheenjohtaja T. HALONEN (1) Päivä, jona väliaikainen soveltaminen aloitetaan, ilmoitetaan Euroopan yhteisöjen virallisen lehden C-sarjassa.
1999/881/EY: Neuvoston päätös, tehty 14 päivänä joulukuuta 1999, riskiaineksen käytön kieltämisestä tarttuvien spongiformisten enkefalopatioiden vuoksi tehdyn komission päätöksen 97/534/EY muuttamisesta



Virallinen lehti nro L 331 , 23/12/1999 s. 0078 - 0078



NEUVOSTON PÄÄTÖS, tehty 14 päivänä joulukuuta 1999, riskiaineksen käytön kieltämisestä tarttuvien spongiformisten enkefalopatioiden vuoksi tehdyn komission päätöksen 97/534/EY muuttamisesta (1999/881/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(1), ja erityisesti sen 9 artiklan 4 kohdan, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(2), ja erityisesti sen 10 artiklan 4 kohdan, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/ETY(3), ja erityisesti sen 22 artiklan, ottaa huomioon komission ehdotuksen, sekä katsoo seuraavaa: 1) Komissio teki 30 päivänä heinäkuuta 1997 päätöksen 97/534/EY(4) riskiaineksen käytön kieltämisestä tarttuvien spongiformisten enkefalopatioiden vuoksi. Päätöstä 97/534/EY sovelletaan 31 päivästä joulukuuta 1999. 2) Kyseisellä päätöksellä laajaan tuotevalikoimaan olevien vaikutusten ja uusien tieteellisten lausuntojen tarkastelemiseen tarvitaan kuitenkin lisää aikaa. Tämän vuoksi päätöksen 97/534/EY soveltamispäivää olisi lykättävä. 3) Pysyvä eläinlääkintäkomitea ei ole antanut myönteistä lausuntoa, ON TEHNYT TÄMÄN PÄÄTÖKSEN: 1 artikla Korvataan komission päätöksen 97/534/EY 10 artiklassa päivämäärä "31 päivästä joulukuuta 1999" päivämäärällä "30 päivästä kesäkuuta 2000". 2 artikla Tätä päätöstä sovelletaan 31 päivästä joulukuuta 1999. 3 artikla Tämä päätös on osoitettu kaikille jäsenvaltioille. Tehty Brysselissä 14 päivänä joulukuuta 1999. Neuvoston puolesta Puheenjohtaja K. HEMILÄ (1) EYVL L 395, 30.12.1989, s. 13, direktiivi sellaisena kuin se on viimeksi muutettuna direktiivillä 92/118/ETY (EYVL L 62, 15.3.1993, s. 49). (2) EYVL L 224, 18.8.1990, s. 29, direktiivi sellaisena kuin se on viimeksi muutettuna direktiivillä 92/118/ETY (EYVL L 62, 15.3.1993, s. 49). (3) EYVL L 24, 30.1.1998, s. 9. (4) EYVL L 216, 8.8.1997, s. 95. Päätös sellaisena kuin se on viimeksi muutettuna neuvoston päätöksellä 98/745/EY (EYVL L 358, 31.12.1998, s. 113).